Luettelo digimoneista M–O
N > Negamon

Negamon on vuoden 2020 Digimon Adventure -sarjan pääroistona esiintyvä digimon, joka tunnetaan myös ”Suurena katastrofina” (engl. Great Catastrophe). Negamonin hyökkäys on Downer Eye. Negamonin nimi tulee latinankielen sanasta Negāre, mikä tarkoittaa kieltämistä tai mitätöintiä. Negamonilla oli kaksi erilaista muotoa. Heikommalla In-Training -tason muodolla on lonkeroita, joissa hohtaa pieniä punaisia valoja, sekä iso keltainen silmä, jonka tilalle voi ilmestyä myös suuaukko. Voimakkaamalla ”jättläismuodolla” taas on kaskelotin muotoinen vartalo, jossa on yksi valtava suu ja isot hampaat sekä useita pieniä ulokkeita, joiden päissä oli pienempiä suita ja hampaita. Valtavan suun tilalle voi myös ilmestyä iso keltainen silmä.
Negamon piileskeli aluksi tietoverkossa valtavan mustan kuulan sisällä. Sen olemassaolon tehtävä oli koetella Digimaailmaa katastrofeilla, siinä missä Tunnusten voiman tehtävä oli suojella Digimaailmaa. Molempien voimien olemassaolo oli välttämätöntä Digimaailman kehittymiseksi. Negamonin olemassaolostaan ei aluksi tiedetty Digimaailmassa lainkaan, mutta myöhemmin paljastui, että Ghoulmon oli aikoinaan käynnistänyt muinaisen sotansa pyhiä digimoneja ja valon armeijaa vastaan sekä valon että pimeyden tuhoamiseksi juuri Negamonin käskemänä. Vaikka Ghoulmonin armeija sekä sen äärimmäinen ase Millenniummon, joka taisteli ZeedMillenniummonin hahmossa, kukistettiin, avaimet uuden katastrofin tuomiseen jäivät, kun Ghoulmon jäi elämään lukuisina Soundbirdmoneina, ZeedMillenniummonin jäänteet säilyivät pimeyden kristallien muodossa ja osa Pilvimantereesta saastui pimeyden miasmalla. Negamon päätti käyttää seuraavaan katastrofiinsa myös ihmisten tietoverkon energiaa.
Vuosia sodan jälkeen, Negamon alkoi jälleen aktiivisesti edistää uuden pimeyden aallon tuloa, kun hän pudotti ensin Argomonien digimunia aiheuttamaan häiriöitä Tokion metrolinjoihin sekä murtautumaan Yhdysvaltain sotilasverkkoon laukaistakseen ydinohjuksen Tokiota kohti. Taichin, Yamaton ja Omnimonin tuhottua Mega-tason Argomonin ja pysäytettyä ohjuksen, Negamon pudotti tietoverkkoon uuden digimunan, josta kuoriutui Eyesmon, joka aiheutti Tokioon laajan sähkökatkon imemällä sen digitaalilaitteista dataa itseensä ja Tokiosta tehtyyn digitaaliseen kopioon, aikomuksenaan tuhota Tokio ja kaikki sen teknologia 72 tunnin sisällä. Negamon välitti käskyjä myös Digimaailmaan Devimonille, joka Soundbirdmonien ja pimeyden miasman avulla aiheutti ongelmia Pilvimantereella.
Taichin, Yamaton ja Omnimonin tuhottua viime hetkellä Eyesmonin Mega-muodon Nidhoggmonin ja keskeytettyä Tokion tuhoon johtava laskuri 6 sekuntiin ja tuhottua vale-Tokion, Negamon käynnisti laskurin uudestaan. Laskurin laskeminen nollaan aiheutti Soran, Koushiron, Mimin ja Joun päätymisen takaisin oikeaan maailmaan. Negamon käski myös Devimonia lähettämään Calmaramonin auttamaan uutta Argomonien aaltoa varastamaan dataa laivoista eri puolelta maailmaa sekä sotkemaan niiden ohjausjärjestelmiä.
Devimonin kukistuttua ja Zurumonien epäonnistuttua Tokion tuhoamisessa Kansainvälisen avaruusaseman pudottamisella taivaalta, Negamon oli jonkin aikaa toimettomana. Hän alkoi jälleen toimia aktiivisesti, kun WarGreymon, Goldramon ja Holydramon, kaikkien hyväntahtoisten digimonien toivon valon avulla, tuhosivat ZeedMillenniummonin lopullisesti. Kun Valitut saivat ensimmäistä kertaa kuulla uhkaavasta Suuresta katastrofista, hän komensi Soundbirdmoneja lähettämään Burpmonin Tiedon puulle syömään kaiken asiaa käsittelevän datan. Pitäen Valittuja ja näiden kumppanidigimoneja yhä vakavampana uhkana suunnitelmilleen, hän lähetti myös kerran Argomoneja Taichin ja Agumonin kimppuun testatakseen Valitun ja kumppanidigimonin välisen siteen vahvuutta.
Kun kaikki Valitut olivat löytäneet Tunnustensa täyden voiman, Negamon lähetti suurimman osan Soundbirdmoneista hyökkäämään Tiedon puulle ja loput lähettämään ääniaaltoja merkiksi katastrofin tulemisesta Digimaailmaan. Taistelun aikana Soundbirdmonit myös yhdistyivät takaisin Ghoulmoniksi. Seraphimon ja Ophanimon tuhoavat Ghoulmonin ja aiheuttavat samalla myös kaikkien Soundbirdmonien tuhoutumisen, mutta tämä saa Negamonin viimein vapautumaan mustan kuulansa sisältä ja alkamaan muuttaa sekä tietoverkkoa että Digimaailmaa valkoiseksi tyhjyydeksi.
Negamon sieppasi lonkeroillaan Valitut tyhjyyteen ja Argomonit selittivät Negamonin olemassaolon todellisen tarkoituksen ja kuinka tietoverkosta varastetun datan sisältämä ihmisten sisäinen kaaos, pelko ja muu negatiivinen energia olivat olleet niin paljon Negamonille, että sen päämäärä oli nyt muuttunut Digimaailman koettelemisesta kaikkien maailmojen täydelliseksi tuhoamiseksi oman nälkänsä tyydyttämiseksi. Kun Valitut tuhosivat Argomonit lopullisesti, Negamon muuttui jättiläismuotoonsa ja alkoi ulottaa mustasta kuulasta ilmestyviä lonkeroita sekä luomaansa valkoista tyhjyyttä myös oikeaan maailmaan. Muiden tuhotessa lonkeroita, WarGreymon ja MetalGarurumon tuhoavat Negamonin. Mutta Negamonin todellinen olemus oli yhä elossa mustan kuulan sisällä, ja kehittyi Abbadomoniksi.